******  *19 Φεβρουαρίου 2022*

***ΠΡΟΚΗΡΥΞΗ***

***ΤΟΥ ΕΝΔΕΚΑΤΟΥ ΚΥΚΛΟΥ ΠΟΛΙΤΙΣΤΙΚΩΝ ΕΚΔΗΛΩΣΕΩΝ***

***ΠΟΥ ΘΑ ΓΙΝΟΥΝ***

***ΣΤΟ «ΣΠΙΤΙ ΤΗΣ ΚΟΝΤΕΑΣ» ΤΟ 2022***

*Το Κοινοτικό Συμβούλιο Κοντέας φέρει εις γνώση του κοινού ότι προκηρύσσει τον ενδέκατο στη σειρά, κύκλο πολιτιστικών εκδηλώσεων / διαλέξεων ποικίλης θεματικής για το 2022. Οι εκδηλώσεις θα πραγματοποιηθούν στο «Σπίτι της Κοντέας», την προσωρινή έδρα του Κ.Σ Κοντέας, το οποίο βρίσκεται στην παραλιακή οδό Πιαλέ Πασιά 92, 6026 στη Λάρνακα.*

*Οι ενδιαφερόμενοι, οι οποίοι επιθυμούν να λάβουν μέρος στις εκδηλώσεις αυτές μπορούν να απευθύνονται στο Κ.Σ Κοντέας είτε τηλεφωνικώς στον αριθμό 24 400920, είτε ηλεκτρονικά στη διεύθυνση* *k.s.konteas@**gmail.com, αναφέροντας τον τίτλο ή το θέμα της διάλεξης που θα ήθελαν να παρουσιάσουν μέχρι την Κυριακή, 20 Μαρτίου 2022.*

*Ο αριθμός των πολιτιστικών εκδηλώσεων / διαλέξεων, καθώς επίσης και η τελική επιλογή των θεμάτων και αντιστοίχως και των ομιλητών θα γίνει από την Πολιτιστική Επιτροπή του Κ.Σ Κοντέας. Η ετοιμασία του τελικού προγράμματος του κύκλου διαλέξεων του Κ.Σ Κοντέας για το 2022 θα γίνει σε συνεργασία με τους ομιλητές που θα επιλεγούν.*

*Η παρούσα πρόσκληση απευθύνεται σε όλους τους επιστήμονες, επαγγελματίες και καλλιτέχνες, οι οποίοι θα ήθελαν να παρουσιάσουν μέρος της έρευνας, της δουλειάς και της επαγγελματικής τους ενασχόλησης στο ευρύ κοινό και να κοινοποιήσουν έτσι το έργο τους σε μορφή διαλέξεων μη τυπικής μάθησης.*

***(Ο όρος «διάλεξη» μπορεί να συμπεριλαμβάνει ποικίλες εκδηλώσεις όπως: παρουσίαση βιβλίου, παρουσίαση - ομιλία οποιουδήποτε γνωστικού αντικειμένου, εικαστική έκθεση, συζήτηση, μικρές θεατρικές παραστάσεις ή δρώμενα, μουσική - ποιητική βραδιά, ή οποιαδήποτε άλλη εκδήλωση που oι ενδιαφερόμενοι θα ήθελαν να εισηγηθούν).***

*Κοινοτικό Συμβούλιο Κοντέας*